Návrh NARIADENIE RADY ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku /* COM/2013/0186 final - 2013/0098 (NLE) */





DÔVODOVÁ SPRÁVA 1. KONTEXT NÁVRHU Cieľom tohto návrhu nariadenia Rady je oslobodiť od cla na všeobecnom základe ploché panelové displeje schopné zobrazovať signály generované strojmi na automatické spracovanie údajov na prijateľnej úrovni funkčnosti. Tento výraz sa týka plochých panelových displejov, ktoré, hoci sa nepoužívajú výlučne alebo hlavne v systéme na automatické spracovanie údajov, sú schopné zobrazovať signály generované strojmi na automatické spracovanie údajov na dostatočnej úrovni výkonnosti z hľadiska používateľa. Podpoložka harmonizovaného systému 8528 51 zahŕňa monitory „druhu používaného výlučne alebo hlavne v systémoch na automatické spracovanie údajov položky 8471“. Zmluvná colná sadzba pre tieto monitory je „bez cla“. Monitory „iné ako monitory druhov používaných výlučne alebo hlavne v systémoch na automatické spracovanie údajov položky 8471“ sa zatrieďujú do podpoložky harmonizovaného systému 8528 59. Zmluvná colná sadzba pre tento druhý typ monitorov je „14 %“. Súdny dvor Európskej únie vo svojom rozhodnutí vo veci C-376/07 (Kamino) uviedol, že zatriedenie monitorov by malo vychádzať z posúdenia charakteristík a objektívnych vlastností týchto monitorov z hľadiska stupňa ich schopnosti vykonávať viaceré funkcie, ako aj úrovne výkonnosti, ktorú dosahujú pri vykonávaní týchto funkcií. Zbližovanie digitálnych technológií však viedlo k situácii, keď sa ukázalo veľmi ťažké určiť len na základe uvedenia technických a objektívnych charakteristík, či konkrétny monitor je alebo nie je druhu používaného výlučne alebo hlavne v systéme na automatické spracovanie údajov položky 8471. Konkrétne sa ukázalo technicky nemožné zabezpečiť správne a jednotné zatriedenie plochých panelových displejov schopných zobrazovať na prijateľnej úrovni funkčnosti signály generované systémami na automatické spracovanie údajov aj inými zdrojmi (napríklad DVD prehrávačmi, videokamerami, satelitnými prijímačmi). Značnú časť monitorov, ktoré sa v súčasnosti dovážajú do EÚ, predstavujú ploché panelové displeje schopné zobrazovať na prijateľnej úrovni funkčnosti signály generované systémami na automatické spracovanie údajov aj inými zdrojmi. To sa týka najmä typov na vysoko profesionálne použitie v špecializovaných oblastiach (ako napríklad v diagnostike alebo vo výskume). S cieľom zabezpečiť racionálny rozvoj produkcie a rozšírenie spotreby v rámci územia EÚ a podporovať obchod medzi členskými štátmi a tretími krajinami je v záujme európskych spotrebiteľov aj výrobného odvetvia oslobodiť uvedené monitory od cla. Pripojený návrh sa s prihliadnutím na právne súvislosti a záujmy európskych spotrebiteľov a výrobného odvetvia považuje za vyvážený prístup. Návrh je v súlade s politikou vonkajšieho obchodu a priemyselnou politikou Únie. Vzhľadom na uvedené súvislosti sa navrhuje, aby sa nariadenie Rady (EHS) č. 2658/87 zodpovedajúcim spôsobom zmenilo. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Konzultácia s oddelením pre colnú a štatistickú nomenklatúru Výboru pre colný kódex sa uskutočnila 27. septembra 2012. Konzultácia s výrobným odvetvím Únie sa uskutočnila 13. novembra 2012. 3. PRÁVNE PRVKY NÁVRHU Právnym základom tohto návrhu sú články 31 a 32 Zmluvy o fungovaní Európskej únie. Zásada subsidiarity sa neuplatňuje, pretože návrh patrí do výlučnej právomoci Únie. Návrh je v súlade so zásadou proporcionality vzhľadom na to, že tak, ako to predvída zmluva, podporuje obchod medzi členskými štátmi a tretími krajinami a vyvažuje obchodné záujmy hospodárskych subjektov (výrobcov v Únii a dovozcov) bez toho, aby sa menil zoznam záväzkov EÚ v rámci WTO. Na základe článku 31 Zmluvy o fungovaní Európskej únie všeobecné colné sadzby stanovuje Rada kvalifikovanou väčšinou na základe návrhu Komisie. 4. VPLYV NA ROZPOČET Strata príjmov z tradičných vlastných zdrojov v rozsahu 20,5 milióna EUR ročne (na základe štatistických údajov o dovoze z roku 2011). 2013/0098 (NLE) Návrh NARIADENIE RADY ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 31, so zreteľom na návrh Európskej komisie, keďže: (1) Podpoložka harmonizovaného systému 8528 51 zahŕňa monitory iné ako monitory s katódovou trubicou (CRT), druhov používaných výlučne alebo hlavne v systémoch na automatické spracovanie údajov položky 8471. Monitory iné ako monitory druhov používaných výlučne alebo hlavne v systémoch na automatické spracovanie údajov položky 8471 sa zatrieďujú do podpoložky harmonizovaného systému 8528 59. (2) V súlade s ustálenou judikatúrou Súdneho dvora Európskej únie[1] zatriedenie monitorov do podpoložky harmonizovaného systému 8528 51 alebo 8528 59 musí vychádzať z celkového posúdenia objektívnych charakteristík a vlastností každého konkrétneho monitora. (3) V dôsledku zbližovania digitálnych technológií sa ukázalo veľmi ťažké určiť len na základe uvedenia technických charakteristík, či konkrétny monitor je alebo nie je druhu používaného výlučne alebo hlavne v systémoch na automatické spracovanie údajov položky 8471. Konkrétne sa ukázalo, že už je technicky nemožné zabezpečiť správne a jednotné zatriedenie plochých panelových displejov schopných zobrazovať na prijateľnej úrovni funkčnosti signály generované systémami na automatické spracovanie údajov aj inými zdrojmi. (4) S cieľom zabezpečiť racionálny rozvoj produkcie a rozšírenie spotreby v rámci územia Únie a podporovať obchod medzi členskými štátmi a tretími krajinami je v záujme spotrebiteľov aj výrobného odvetvia Únie oslobodiť uvedené monitory od cla. (5) Príloha I k nariadeniu (EHS) č. 2658/87 by sa preto mala zodpovedajúcim spôsobom zmeniť, PRIJALA TOTO NARIADENIE: Článok 1 1. Príloha I k nariadeniu (EHS) č. 2658/87 sa mení tak, ako sa stanovuje v prílohe k tomuto nariadeniu. 2. Zmeny podpoložiek kombinovanej nomenklatúry stanovené v tomto nariadení sa uplatňujú ako podpoložky TARIC, až kým sa nevložia do kombinovanej nomenklatúry v súlade s článkom 12 nariadenia (EHS) č. 2658/87. Článok 2 Toto nariadenie nadobúda účinnosť 1. júna 2013. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda PRÍLOHA V druhej časti triede XVI kapitole 85 prílohy I k nariadeniu (EHS) č. 2658/87 sa riadky pre číselné znaky KN 8528 59, 8528 59 10, 8528 59 40 a 8528 59 80 nahrádzajú takto: „8528 59 || – – Ostatné: || || || – – – Ploché panelové displeje schopné zobrazovať signály generované strojmi na automatické spracovanie údajov na prijateľnej úrovni funkčnosti: || || 8528 59 20(1) || – – – – Monochromatické || 14(5) || p/st || – – – – Farebné: || || 8528 59 31(2) || – – – – – S obrazovkou s technológiou na báze tekutých kryštálov (LCD) || 14(5) || p/st 8528 59 39(3) || – – – – – Ostatné || 14(5) || p/st 8528 59 70(4) || – – – Ostatné || 14 || p/st. (1) Číselný znak TARIC 8528 59 10 20 (2) Číselný znak TARIC 8528 59 40 91 (3) Číselný znak TARIC 8528 59 80 91 (4) Číselné znaky TARIC 8528 59 10 90, 8528 59 40 99 a 8528 59 80 99 (5) Všeobecná colná sadzba: bez cla“ LEGISLATÍVNY FINANČNÝ VÝKAZ 1. RÁMEC NÁVRHU/INICIATÍVY 1.1. Názov návrhu/iniciatívy Nariadenie Rady, ktorým sa mení a dopĺňa príloha I k nariadeniu Rady (EHS) č. 2658/87 o tarifnej a štatistickej nomenklatúre a o Spoločnom colnom sadzobníku. 1.2. Druh návrhu/iniciatívy Na všeobecnom základe oslobodiť od cla určité priemyselné výrobky, ktoré patria do položky 8528 prílohy I k nariadeniu Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku. 1.3. Ciele Na všeobecnom základe oslobodiť od cla ploché panelové displeje schopné zobrazovať signály generované strojmi na automatické spracovanie údajov na prijateľnej úrovni funkčnosti. Tento výraz sa týka plochých panelových displejov, ktoré, hoci sa nepoužívajú výlučne alebo hlavne v systéme na automatické spracovanie údajov, sú schopné zobrazovať signály generované strojmi na automatické spracovanie údajov na dostatočnej úrovni výkonnosti z hľadiska používateľa. 1.4. Dôvody návrhu/iniciatívy Zbližovanie digitálnych technológií viedlo k situácii, keď sa ukázalo veľmi ťažké určiť len na základe uvedenia technických a objektívnych charakteristík, či konkrétny monitor je alebo nie je druhu používaného výlučne alebo hlavne v systéme na automatické spracovanie údajov položky 8471. Konkrétne sa ukázalo technicky nemožné zabezpečiť správne a jednotné zatriedenie plochých panelových displejov schopných zobrazovať na prijateľnej úrovni funkčnosti signály generované systémami na automatické spracovanie údajov aj inými zdrojmi (napríklad DVD prehrávačmi, videokamerami, satelitnými príjmačmi). Značnú časť monitorov, ktoré sa v súčasnosti dovážajú do EÚ, predstavujú ploché panelové displeje schopné zobrazovať na prijateľnej úrovni funkčnosti signály generované systémami na automatické spracovanie údajov aj inými zdrojmi. To sa týka najmä typov na vysoko profesionálne použitie v špecializovaných oblastiach (ako napríklad v diagnostike alebo vo výskume). S cieľom zabezpečiť racionálny rozvoj produkcie a rozšírenie spotreby v rámci územia EÚ a podporovať obchod medzi členskými štátmi a tretími krajinami je v záujme európskych spotrebiteľov aj výrobného odvetvia oslobodiť uvedené monitory od cla. 1.5. Trvanie akcie a jej finančného vplyvu Trvanie: návrh s neobmedzeným trvaním. Finančný vplyv: strata príjmov z tradičných vlastných zdrojov v rozsahu 20,5 milióna EUR ročne (na základe štatistických údajov o dovoze z roku 2011). 1.6. Plánovaný spôsob hospodárenia Uplatňovanie ustanovení Colného kódexu Únie týkajúcich sa monitorovania, kontroly a riadenia. 2. ODHADOVANÝ FINANČNÝ VPLYV NÁVRHU Odhadovaný vplyv na príjmy – ¨ Návrh/iniciatíva nemá finančný vplyv na príjmy. – X Návrh/iniciatíva má finančný vplyv na príjmy ako, je uvedené v nasledujúcej tabuľke: – X vplyv na vlastné zdroje – ¨ vplyv na rôzne príjmy v mil. EUR (zaokrúhlené na 3 desatinné miesta) Rozpočtový riadok príjmov: || Rozpočtové prostriedky k dispozícii v prebiehajúcom rozpočtovom roku || Vplyv návrhu/iniciatívy[2] Rok N || Rok N+1 Článok 120 || / || 8 mesiacov x 20,5 mil. EUR 12 mesiacov || 20,5 mil. EUR Návrh je s neobmedzeným trvaním. Uveďte spôsob výpočtu vplyvu na príjmy. Výpočet straty príjmov z tradičných vlastných zdrojov je založený na hodnote dovozu výrobkov číselných znakov TARIC 8528 59 10 90, 8528 59 40 90 a 8528 89 80 90, ktoré sa do EÚ doviezli v roku 2011. Tieto údaje poskytol Eurostat. Najprv bola celková hodnota monitorov číselných znakov TARIC 8528 59 10 90, 8528 59 40 90 a 8528 89 80 90 počas referenčného roka 2011 vynásobená colnou sadzbou ad valorem (14 %). Potom bola odrátaná suma nákladov na výber (25 %), aby sa zistil celkový príjem z tradičných vlastných zdrojov EÚ za rok 2011. Výsledok tohto výpočtu je takýto: – číselný znak TARIC 8528 59 10 90: (10 891 640 EUR x 14 %) x 75 % = 1 143 622,20 EUR – číselný znak TARIC 8528 59 40 90: (233 167 690 EUR x 14 %) x 75 % = 24 482 607,45 EUR – číselný znak TARIC 8528 89 80 90: žiadny obchod v roku 2011. Nie všetky výrobky, ktoré sú zatriedené pod týmito číselnými znakmi TARIC, budú v dôsledku prijatia tohto návrhu nariadenia oslobodené od cla. Opatrenie sa uplatňuje len na určité monitory („ploché panelové displeje schopné zobrazovať signály generované strojmi na automatické spracovanie údajov na prijateľnej úrovni funkčnosti“). Vzhľadom na zamýšľaný rozsah pôsobnosti opatrenia a na povahu výrobkov dostupných na trhu EÚ možno odhadovať, že do rozsahu tohto vymedzenia bude patriť aspoň 80 % výrobkov, ktoré sa v súčasnosti dovážajú pod uvedenými číselnými znakmi TARIC. Odhadovaná celková ročná strata príjmov z tradičných vlastných zdrojov by sa preto mala vypočítať takto: (1 143 622,20 EUR + 24 482 607,45 EUR) * 80 % = 20 500 983,72 EUR Na rok, v ktorom návrh nadobudne účinnosť, sa má finančný vplyv vypočítať na pomernom základe. Strata príjmov z tradičných vlastných zdrojov sa nahradí príspevkami členských štátov na základe HND. [1] Vec C-376/07 Kamino, Zb. 2009, s. I-1167. [2] Pokiaľ ide o tradičné vlastné zdroje (clá, odvody z produkcie cukru), uvedené sumy musia predstavovať čisté sumy, t. j. hrubé sumy po odčítaní 25 % nákladov na výber.